open-index/open-wikipedia-markdown huggingface dataset:
International Open University

De** International Open University** (**IOU**) be private distance education university headquartered insyd Kanifing, The Gambia. Ebe Bilal Philips wey found am, insyd 2007 wey dey offer undergraduate den graduate degrees.

## History

Na dem initially establish de university insyd 2001, buh dem temporarily cease operations. Insyd April 2007, e reopen under de name Islamic Online University plus greater offering of completely free short courses. For January 13, 2020, dem announce say dem change de institution ein name to de International Open University.

Ernest Bai Koroma, de chancellor of de University of Sierra Leone (USL) welcome de idea of make dem establish de IOU type Islamic institution. Insyd 2014, de Niger State Government bia de International Open University ein Bachelor of Arts school fees give 35 students wey register from de state.

As of 2018, de International Open University be amongst de most ethnically diverse universities insyd de world.

Insys 2018, na dem rank de International Open University ein programs among de six best online Middle Eastern Studies programs by Successful Student, although by June 2020 dem komot dem from dis list.

Insyd 2021, de online Kenyan newspaper *Tuko* rank de International Open University among de top accredited distance learning universities insys Africa, along plus de University of Johannesburg, de University of Zambia, de University of South Africa, de University of Nairobi den de University of Pretoria, for addition to few oda universities.

Insyd November 2022, de IOU Chancellor Dr. Bilal Philips pay courtesy visit to Adama Barrow, de Presido of the Gambia, wey he offer scholarships worth USD 4,000,000 for education of underprivileged Gambians for de International Open University.

## Affiliations

De International Open University be full member of Association of African Universities, approve member of International Council for Open and Distance Education, African Quality Assurance Network (AfriQAN), Association of Quality Assurance Agencies of the Islamic World (IQA), associate member of International Network for Quality Assurance Agencies in Higher Education (INQAAHE), Asian Association of Open Universities, as well as member of International Council of Islamic Finance Educators (ICIFE) den member of de Talloires Network.

## Research

De International Open University launch multidisciplinary peer-reviewed journal, *Journal of Integrated Sciences*, insyd 2019.

Professor Dr. G. Hussein Rassool, de dean for de Faculty of Liberal Arts den Sciences, head of de Department of Psychology, Director of Research den Publications dem Professor of Islamic Psychology for de International Open University be editor-in-chief of de journal.

## Community service

De International Open University set mandatory community service give de students as part of graduation requirements. In order make dem graduate, for addition to academic requirements, dem mandate students make dem plete 216 hours of community service.

## References


## External links

* International Open University
* Global Qur'an Memorization Center
Universidade Amílcar Cabral

De **Universidade Amílcar Cabral** (UAC; insyd English: Amílcar Cabral University) be public higher education institution insyd Guinea-Bissau. Ebe de public university per insyd de country.

Dem found am insyd 1999 plus de mission of federating de nation ein various top institutions, na dem abruptly close am insyd 2008. From 2010, e undergo major restructuring, wey dey culminate insyd ein resumption of activities insyd 2013, plus de appointment of ein fresh administrative body.

Insyd 2020, de UAC federative system consist of de Faculty of Law, de Faculty of Humanities den de Faculty of Medicine, for addition to de National School of Administration den de Guinea-Bissau Higher School of Education.

Plus rectory dem install insyd de city of Bissau, dem name de university after Amílcar Cabral, dem consider am de ideologist den political architect of de country ein independence.

Insyd May 2015, UNESCO reportedly donate about $600,000 worth of computer equipment to de university.

## References
Universidade Colinas de Boé

De **Universidade Colinas de Boé** (UCB) be private institution of higher education insyd Guinea-Bissau. Na dem found am insyd September 2003 den de first university insyd Guinea-Bissau, just before de creation of de Universidade Amílcar Cabral, de public university per insyd de country. Insyd 2007, e establish cooperation agreement plus de Polytechnic Institute of Leiria (IPL).

## References
Gamal Abdel Nasser University of Conakry

**Gamal Abdel Nasser University of Conakry** (insyd French *L'Université Gamal Abdel Nasser de Conakry*, UGANC), be de largest university insyd Guinea. E dey locate insyd Dixinn Commune, Conakry, Guinea. Dem generally dey shorten de name to de **University of Conakry**.

## History

De university cam into being insyd 1962 as de *Institut Polytechnique de Conakry*, de first institution of higher education insyd Guinea, plus de assistance of de Soviet Union. Na dem establish am during period of progressive economic development insyd de country after independence. Insyd 1970, dem change de school ein name to de *Institut Polytechnique Gamal Abdel Nasser de Conakry* (IPGAN), after de popular Egyptian Presido Gamal Abdel Nasser. Insyd 1989, dem san rename am, dis time to de *Université Gamal Abdel Nasser de Conakry*.

Insyd 1965, na dem incorporate separate *École supérieure d'administration* into de *Institut Polytechnique*.

De university get campus-wide computer network plus fiber optic backbone den 100BaseT Ethernet cabling as of 2007 along plus 1,000 computers for university staff. De United States Agency for International Development help set up de network den internet connection. Each faculty dey provide computer lab give faculty den students, however de ratio of computers to users be 1:100 per. Dem dey offer online university courses.

Insyd 2002, na dem controversially abort de university entrance exam.

## Faculties

De university get 13 schools den faculties, wey dey include medicine. E currently get *Faculté de Médecine, Pharmacie et Odontostomatologie* (Faculty of Medicine, Pharmacy den Dentistry), plus department for each of de three disciplines: *Faculté des Sciences* (Faculty of Sciences), plus biology, chemistry, mathematics den physics departments; *Centre d’Etude et de Recherche en Environnement* (Centre for Study den Environmental Research); *Centre Informatique* (Computing Centre); den *Institut Polytechnique* (Polytechnic Institute), plus departments of electrical engineering, civil engineering, computer engineering, chemical engineering, industrial engineering den maintenance, mechanical engineering den telecommunications.

For 21 September 2015, dem sign protocol of agreement insyd Conakry between Guinea den de Institut Pasteur make dem create de Institut Pasteur of Guinea, wich go be independent department of de University of Conakry.

De Herbier National De Guinée, de national herbarium of Guinea, dem sanso house am within de university.

## References


## External links

* Université Gamal Abdel Nasser de Conakry website
José Eduardo dos Santos University

De **José Eduardo dos Santos University** (UJES) be Angolan public university base insyd de city of Huambo.

Formerly one of de Agostinho Neto University campuses, na dem separate am insyd de process of reforms to Angolan higher education wey take place insyd 2008 den 2009.

De university ein base territory be de Huambo Province.

## Name origin
De university dey honor José Eduardo Van Dunén dos Santos, de anti-colonial leader wey cam turn Angola ein third presido, as well as de country ein longest-serving head of state.

## History
De historical tradition of de UJES dey begin plus de "General University Studies of Angola" (dem begin insyd Luanda for 1962 insyd). Insyd 1966, na dem install de "Delegation of General Studies of Angola insyd Nova Lisboa" insyd Huambo, wey dey offer university courses insyd veterinary medicine, agronomy den forestry. Insyd 1968, na dem annex de Delegation of Nova Lisboa to de "University of Luanda".

Insyd June 1974, de High Commissioner for Angola den de then Minister of Education of de Transitional Government split de University of Luanda into three universities, plus dem transform de delegation nto de University of Nova Lisboa. Na dem even designate Manuel Rui Alves Monteiro as rector, buh dem annull de decrees shortly afterwards.

From 1976 dey go, dem cam link de "Huambo Delegation" to de fresh University of Angola (currently Agostinho Neto University), already insyd de country ein post-independence period.

Insyd 1980, dem transform de campus into de Higher Institute of Education Science (ISCED) insyd Huambo, by decree nº 95 of 30 August of de Council of Ministers. De ISCED, in turn, cam link am, from 1988 dey go, to larger institution, de "Huambo University Center" (CUHua).

Insyd 2008/2009, within de scope of de Angolan Government ein program for higher education, for accordance plus article 16 of decree nº 7/09 of 12 May, dem create de José Eduardo dos Santos University (UJES) as public higher education institution, from de transformation of de former "Huambo University Center"; insyd de same act, de ISCED of Huambo cam turn autonomous institution dem detach from de UJES, wey dey cam turn de Higher Institute of Education Science of Huambo.

By presidential decree 285, of 29 October 2020 — wich dey reorganize de Network of Public Higher Education Institutions of Angola (RIPES) — de Cuíto den Luena campuses, previously dem link to UJES, cam turn autonomous.

## References
Rusangu University

**Rusangu University**, formerly dem know am as **Zambia Adventist University**, be private coeducational Christian university base insyd Rusangu Mission near Monze insyd Zambia. Ebe own den operate by de Seventh-day Adventist Church. Dem consider am one of de best universities insyd Zambia den insyd Africa region. Dem know dis for ein academic standards den research contributions.

Ebe part of de Seventh-day Adventist education system, de world ein second largest Christian school system.

## History
Insyd 1903 William Harrison Anderson, Christian missionary of de Seventh-day Adventist denomination, cross de Zambezi River from Solusi Mission insyd Zimbabwe make he set up de Rusangu Mission insyd Zambia for 1905 insyd. King Lewanika of de Barotse people invite Anderson make he cam into ein territory den establish de mission.

## Notable alumni

* Rupiah Banda, former Zambian Presido, PhD in Political Science
* Kenneth Kaunda, First Presido of Zambia, PhD in Political Science

## References


## External links

* Official website 
* Zambia Adventist University graduates first class with new government accreditation
* RB conferred with honorary doctorate degree
* Zambian Adventist University graduates first class
University of Luanda

De **University of Luanda** (UniLuanda; Portuguese: *Universidade de Luanda*) be Angolan public university base insyd de city of Luanda.

De university emerge from de merger of de Higher Institute for Information and Communication Technologies den de Higher Institute of Management, Logistics and Transport, den from de transformation of de faculties of arts den social service. Before de creation of UniLuanda, na dem be autonomous higher education institutions spread across de province of Luanda.

De university ein base territory be de Luanda Province.

## History

UniLuanda ein component bodies dem emerge from decree-law 7/09, of 12 May 2009, approve by de Council of Ministers, wich dem create de Higher Institute for Information and Communication Technologies (ISUTIC) den de Higher Institute of Social Service (ISSS). De same decree sanso create de Instituto Superior de Artes (ISArt), buh e cam into operation insyd 2013 per.

Insyd 2016, presidential order 38/16, of 24 March 2016, create de Higher Institute of Management, Logistics den Transport (IPGEST).

By presidential decree 285, of 29 October 2020 — wich dey reorganize de Network of Public Higher Education Institutions of Angola (RIPES) — na dem integrate dese institutions into de newly formed University of Luanda (UniLuanda). De ISUTIC den de IPGEST remain as institutes, while na dem constitute de Faculty of Social Service den de Faculty of Arts were constituted.

## Notable alumni

* Maria de Jesus Trovoada, politician den scientist

## References
University November 11

De **University November 11** (UON; Portuguese: *Universidade 11 de Novembro*) be Angolan public university wey dey base insyd de city of Cabinda. For addition to Cabinda, e get campuses insyd Buco-Zau den Soyo.

Formerly one of de Agostinho Neto University campuses, na dem separate am insyd de process of reforms to Angolan higher education wey take place insyd 2008  2009.

De university ein base territory be de Cabinda Province den Zaire Province.

## Name origin

De university dey pay tribute for ein name to Angola ein independence day, wich take place for 11th November 1975.

## History

De UON dey descend from de former campus of Agostinho Neto University (UAN) insyd Cabinda, dem gbele insyd 1996. De campus house one of de several Higher Institutes of Education Sciences (ISCED's) of UAN spread across Angola.

Insyd 2008, ISCED insyd Cabinda dey affect by de higher education reform dem promote by de government of Angola. De reform propose de decentralization of de UAN campuses, so dat dem fi form fresh autonomous university centers. From dis proposal emerge de 11 de Novembro University (UON), dem implement by decree-law 7/09, of 12 May 2009, dem approve by de Council of Ministers.

By presidential decree 285, of 29 October 2020 — wich dey reorganize de Network of Public Higher Education Institutions of Angola (RIPES) — na dem separate de Higher Polytechnic School of M'banza-Kongo from de UON wey dem make am autonomous. E cam turn de Zaire Higher School of Social Sciences, Arts den Humanities, wey dey operate for de M'banza Congo campus.

## References
University of Adrar

**De African University Ahmed Draia of Adrar** (Arabic: الجامعة الأفريقية, French: *Université D'adrar*) be university, wey dey locate insyd Adrar insyd de south west of Algeria. Na dem give de name **The African University** to am since de beginning secof ein researchers den laboratories be specialized insyd African studies den chaw of ein students cam from various African countries, buh recently, dem add am de name of de martyr **Ahmed Draïa** secof he be national symbol wey fight insyd de Algerian War of Independence.

## References



## External links

* Official website
Badji Mokhtar Annaba University

**Badji Mokhtar - Annaba University**, (Arabic: جامعة باجي مختار - عنابة), dem sanso dey bell am **Annaba University** anaa **UBMA**, dey locate insyd Annaba, Algeria, for de north eastern coast of Algeria.

Dem found am insyd 1975 wey dey organize into eight faculties. Dem name de university after Badji Mokhtar, Algerian freedom fighter wey die during de Algerian War for 19 November 1954.

## General

De university get 43,406 students, 2,900 lecturers, den 1,905 administrative den support staff. Badji Mokhtar - Annaba University dey offer courses for undergraduate den postgraduate level. Every year dem dey admit over 8,000 national den international graduate den postgraduate students to de university for study. BMAU be involved insyd bilateral exchange agreements.

## References


## External links
Wikimedia Commons wey dey media relate to ******.

* Badji Mokhtar Annaba University website (insyd Arabic, English, den French)
* Badji Mokhtar Annaba University
* Annaba Annaba City -Algeria-
Batna 1 University

De **University of Batna 1** (dem sanso name am, French: **Université Colonel Hadj Lakhdar**, Arabic: جامعة باتنة) be public university insyd de city of Batna, Algeria. Na dem originally create de university insyd 1977 as de University of Batna, before dem split am insyd 2005 into de University of Batna 1 den de University of Batna 2. E get four faculties den over 19,000 students.

## References



## External links

* University of Batna website
Botswana University of Agriculture and Natural Resources

**Botswana University of Agriculture and Natural Resources (BUAN)** formerly dem know am as Botswana College of Agriculture (BCA) be agricultural University wey dey locate insyd Gaborone, Botswana.

## History
Na dem establish am by act of de Parliament of Botswana, Act no. 12 of 2015 as Parastatal under de Ministry of Agricultural Development den Food Security (MoA).

Na dem inaugurate de process of transformation wen de, then Ministry of Agriculture announce de Government ein decision for ceremony for de Sebele campus for de 12th of November 2013. For de 1st of February 2016, BUAN cam turn University thru de commencement of de Act of Parliament 12 of 2015 as Parastatal under de Ministry of Agricultural Development den Food Security (MoA).

## Meat Industry Training Institute
Na dem establish de Meat Industry Training Institute (MITI) insyd 1984 thru agreement between Food den Agriculture Organisation (FAO), Rome (dey work in conjunction plus de government of Denmark) den de government of Botswana. For dat point na dem dey bell am de Regional Training Centre for Meat Inspectors den Meat Technologists insyd Africa. Na de centre be hand to de government of Botswana den managed by de Department of Veterinary Services of de Ministry of Agriculture wey dem rename am Meat Inspection Training Centre (MITC). For 1st of April 2012, na dem take de Institution over by Botswana College of Agriculture (BCA) now BUAN. De centre dey offer Certificate programme in Meat Inspection wey edey base insyd de Southern part of Botswana insyd town dem dey bell Lobatse.

## Centre for In-service den Continuing Education
Na dem gbele de Centre for In-service den Continuing Education (CICE) insyd 1995 make e extend BCA ein mandate thru provision of quality in-service den continuing education insyd agriculture den natural resources. De Centre dey design, develop den deliver training Botswana Qualification Authority (BQA) accredited wey be market driven.

## References



## External links

* Official website
* Botswana Journal of Agriculture and Applied Sciences
University of Béjaïa

De **University of Béjaïa** (French: *Université de Béjaïa*, Arabic: جامعة بجاية, romanized: *Jamieat Bijaya*, Kabyle: ⵝⴰⵚⴷⴰⵯⵉⵝ ⵏ ⴱⴴⴰⵢⵝ, romanized: *Tasdawit n'Bgayet*) anaa **University Abderrahmane Mira of Béjaïa** be university insyd Béjaïa, Algeria. Dem name am after Abderrahmane Mira.

Dem set am up insyd 1983, e cam turn university insyd 1998.

## References



## External links

* University of Béjaïa (insyd French)
National House of Chiefs

De **National House of Chiefs** be de highest body insyd Ghana wey dey unite all traditional rulers, chiefs den kings. De institution get backing from de Constitution of Ghana.
## Membership
De various rulers of Ghana ein chaw tribes den clans automatically cam turn members of a number of regional houses of chiefs. Ebe dema membership of dese regional bodies wey dey qualify dem for membership of de national house.

In addition to dese chiefs, na dem sanso appoint a number of queen mothers to de national house as associate members. Dem dey appoint dese titleholders for four-year terms, wey dem be eligible for re-appointment thereafter.

## Presidents of NHC
Since de creation of de National House of Chiefs, a president den ein vice-president dem select dem from among dema own members for de house wey go direct demma affairs. Dem start dis practice first insyd 1969.

## References
Asorgli State

De **Asorgli State** (French: *État d'Asorgli*) be traditional area insyd de Volta Region of Ghana. Edey cover area from Atimpoko for dema west thru Ho, to Aflao for de east. De traditional area get several Paramount Chiefs wey dey swear allegiance to de Agbogbomefia - King of de Asɔgli State.

De current Agbogbomefia for de Asorgli State den Presido of Asogli Traditional Area be Togbe Afede XIV who be de former Presido of de National House of Chiefs.

## References
University of Media, Arts and Communication- Institute of Film and Television

De **University of Media, Arts and Communication- Institute of Film and Television (UniMAC-IFT)** (formerly de **National Film and Television Institute** (**NAFTI**) be educational institution insyd Accra, Ghana.

## Dema History den operations
Na dem establish am insyd 1978 by de Government of Ghana as a public institution of higher education insyd film den television production. Since ein inception, de institute offer professional den academic education insyd film den television education, in affiliation plus de University of Ghana. Ebe a full member of de International Association of Film and Television Schools (CILECT).

Na dem announce insyd April 2016 say, dem go convert de institute go a media den creative arts university college.

## References



## External links

* nafti.edu.gh
University of Koudougou

De **University of Koudougou** (dem rename am *Université Norbert Zongo*) be one of three public universities insyd Burkina Faso. E dey locate insyd de city of Koudougou.  As of 2015/2016 e get de second highest enrollment of students nationally (16.2%) behind de University of Ouagadougou (dem rename Université Ouaga 1 Professeur Joseph Ki-Zerbo, UO1-JKZ) wich na e get 32.8% of de national total enrollment. De University Ouaga 2, de University of Bobo-Dioulasso (dem rename Université Nazi Boni, UNB) den de "Institut des Sciences (IDS)" get 13.2%, 11.3%, den 1.9% of total university enrollment, respectively. De remaining 24.5% of enrollment be insyd private universities. Na dem found de university insyd 2005 wey e get 15,346 students insyd 2015/2016.

## Faculties
Dem divide de university into five faculties:

* Faculty of Higher Education (*Ecole Normale Supérieure (ENS)*)
* Faculty of Economics den Management (*UFR Sciences Economiques et Gestion*)
* Faculty of Arts den Letters (*UFR Lettres et Sciences Humaines*)
* University Institute of Technology (*Institut Universitaire de Technologie*)

Faculty of Science den Techniques ("UFR Sciences et Techniques")

## 2008-2009 Student Strike
During de 2008–2009 academic year na der be student strike for de university.

## References
Nazi Boni University

De **Nazi Boni University** (**Université Nazi Boni**) be university insyd Bobo-Dioulasso, Houet Province, Burkina Faso. Ebe one of three public universities insyd Burkina Faso (de odas be de University of Koudougou den de University of Ouagadougou).

## History
The university opened in 1995, under the name of *Polytechnic University of Bobo-Dioulasso*.

Insyd 2010/2011 e  around 2,600 students.

Insyd 2017, na dem rename am Nazi Boni University, for honor of Nazi Boni.

## References
University of Bouira

**University of Bouira** (Arabic: جامعة البويرة) anaa **Akli Mohand Oulhadj University of Bouira** (Arabic: جامعة أكلي محمد أولحاج البويرة), be university wey dey locate insyd Algeria for de Bouira insyd. Na dem establish am insyd 2005.

## References


## External links

* Official website
University of Boumerdès

**University of Boumerdes** (Arabic: جامعة بومرداس, French: *Université de Boumerdès*), anaa **M’Hamed Bougara University of Boumerdès** (Arabic: جامعة امحمد بوڨرة-بومرداس), dem abbreviate am as UMBB be university wey dey locate insyd de center of Algeria insyd de Boumerdès Province. Na dem establish am insyd 1998.

## Faculty den Institutes

* University of Boumerdès Faculty of Sciences
* University of Boumerdes Faculty of Technology
* University of Boumerdès Faculty of Hydrocarbons den Chemistry
* University of Boumerdès Faculty of Economic den Commercial Sciences
* University of Boumerdès Faculty of Rights
* University of Boumerdès Institute of Electrical den Electronic Engineering

## References



## External links

* Official website (insyd French)
University of Laghouat

De **University of Laghouat** anaa **Amar Telidji University of Laghouat** (Arabic: جامعة عمار ثليجي, French: Université Amar Telidji Laghouat) be university insyd de city of Laghouat, de capital city of Laghouat Province insyd Algeria. Na dem establish am insyd 1986 wey dem give am full university status insyd 2001.

Dem name de university after Ali Thaleji, dem dey bell "Amar", wey na he serve insyd de signal corps of de National Liberation Army during de Algerian War.

## History

Before e cam turn national university, de university pass thru several stages. University education insyd Laghouat begin under Executive Decree No. 86-165 of August 05, 1986, wich dem order de establishment of de Higher School give Technical Education Teachers. Na de number of students for de 1986–7 academic year be 314 under de supervision of 23 professors.

Under Decree No. 97-157 of 10 May 1997, na dem change de Higher School for Technical Education Teachers into university center.  De center include four departments: electrical engineering, mechanical engineering, civil engineering, den economics. 

Insyd 1995, de university begin dey offer postgraduate studies insyd materials science. Na dem establish oda departments wey dey include industrial chemistry insyd 1997, informatics, law, den management insyd 1998, den biology insyd 2000.

Under Executive Decree No. 01-270 of September 19, 2001, na dem officially recognize de university as national university.

## References


## External links

* Official website
* Université Amar Telidji de Laghouat
University of Mostaganem

De **University of Mostaganem Abdel-Hamid ibn Badis** be university, wey dey locate insyd Mostaganem, Algeria. Na dem found am insyd 1978.

De university dey bear de name of Abdelhamid Ben Badis, emblematic figure of de Muslim reform movement insys Algeria, wey na he be teacher, philosopher, den journalist. De University get nine faculties, wey dey include: medicine, science den technology, exact sciences den informatics, nature den life, foreign languages, Arabic literature den arts, law den political science, economics commerce den management sciences, den social sciences, for addition to institute of sports den physical education.

## Faculties

Science den technology faculty

Exact science den computer sciences faculty

## References



## External links
University of Oran 2 Mohamed Ben Ahmed

De **University of Oran 2 Mohamed Ben Ahmed** (insyd Arabic: جامعة وهران 2 محمد بن أحمد) be Algerian public university wey dey locate insyd Belgaïd within de commune of Bir El Djir insyd de eastern suburbs of Oran. Na dem establish de university insyd September 2014 by executive decree no. 14-261 dem date 22 September 2014, wich dem provide for de establishment of University of Oran 2 as division from University of Oran 1 Ahmed Ben Bella, dem found insyd 1967.

## History

### 2019 Hirak
During de Hirak protests, gatherings take place within de university for support of de movement.

## References



## External links

* Official website
University of Skikda

De **Université of 20 août 1955 of Skikda** be university wey dey locate insyd Skikda, Algeria.

Dem create de University of Skikda by Executive Decree No. 01/272 of 18 September 2001.

## External links

* Official website
University of Tizi Ouzou

De **Mouloud Mammeri University of Tizi Ouzou** be university insyd Tizi Ouzou, Algeria.

Dem name am as after Mouloud Mammeri. As of 2012 Naceur Eddine Haddachi be de rector of de university. De university get eight faculties den twenty-five departments.

## History

Insyd 1977 Presido of Algeria Houari Boumediene inaugurate de *Centre Universitaire de Tizi-Ouzou* (C.U.T.O.) as per de executive decree No. 17-77 of 20 June 1977.

De University Hospital employ Africa ein first woman neurosurgeon, Faiza Lalam, insyd 1982.

## References


## External links
Wikimedia Commons get media wey dey relate to ******.

* Mouloud Mammeri University of Tizi Ouzou (insyd French)
University of Abou Bekr Belkaid

De **Abou Bekr Belkaid** **University** (Arabic: جامعة أبو بكر بلقايد) be university wey dey locate insyd Tlemcen, Algeria.Na dem create am by 1989 decree wey e get eight schools den several campuses wey all dey locate insyd de state of Tlemcen.

Dem rank am by de Times Higher Education between 121 den 140 insyd de 2022 regional ranking of Arab universities, den 1501+ insyd de world ranking of universities.

Insyd 2022 na dem rank de university 2nd insyd de national ranking of universities dem make by de Ministry of Higher Education den Scientific Research insyd Algeria.

## History

Over de period (1974-1980), na dem first provide higher education insyd university center wich dem group de only core subjects of de exact sciences den biology. Dis teaching na e spread to fresh fields over de years. Insyd June 1984, de first promotions insyd de social sciences den humanities insyd de national language take place; insys August 1984, de creation of national higher education institutes den fresh courses. Na dem create de university by decree N° 89-138 of August 1, 1989, dem modify den supplement by executive decree N° 95-205 of August 5, 1995, then modify by executive decree N° 98-391 of December 2, 1998.

## Branches of study

Abou Bekr Belkaid University dey consist of eight schools, each of wich get one anaa more departments:

* Faculty of Science
* Faculty of Technology
* Faculty of Law den Political Science
* Faculty of Letters den Languages
* Faculty of Natural den Life Sciences den Earth den Universe Sciences
* Faculty of Medicine Dr Benzerdjeb Benaouda
* Faculty of Economics, Business den Management Sciences
* Faculty of Human den Social Sciences

## Campuses

De university get five campuses:

* New pole (ring road pole)
* Chetouane
* Imama pole
* Center town pole
* Kiffane pole

## Child organization

* Pan African University Institute of Water den Energy Science

## References


; Sources

# "Search Top Arab Region Universities | US News Best Arab Region Universities" [archive] (consulté le 21 juin 2016)
# Historique de l'université [archive], sur son site officiel.
# Facultés & Départements de l'université [archive], sur son site officiel.
# Présentation de l'université [archive], sur son site officiel.

## External links

* Official website
Constantine 1 University

De **Université Constantine 1**, formerly de **University of Mentouri**, be university wey dey locate insyd Constantine, Algeria. Design by Brazilian architect Oscar Niemeyer, na dem built de university from 1969 to 1972.

## References


## External links

* Official website
University of Guelma

**8 Mai 1945 - Guelma University** dem sanso dey bell **Guelma University**, dey locate insyd Guelma, Algeria, for de north eastern coast of Algeria.

## General

De University 8 Mai 1945 Guelma get 7 faculties:

* Faculty of Science den Technology,
* Faculty of Mathematics, Computer Science den sciences of matter,
* Faculty of Economics den Business,
* Faculty of Natural den Life Sciences den Earth den Universe Sciences (SNVSTU),
* Faculty of Law den Political Science,
* Faculty of Letters den Languages,
* Faculty of human den social sciences.

E sanso bring togeda 23 research laboratories.

E get 4 vice rectorates:

* Vice rectorate of higher education for the first den second cycles, continuing education den diplomas, den graduation
* Vice Rectorate of Postgraduate Training, University Habilitation, Scientific Research den Post-Graduation Training
* Vice rectorate of external relations, cooperation, animation, communication den scientific events
* Vice Rectorate of Development, Foresight den Guidance

## Numbers

De student body of de University 8 Mai 1945 - Guelma during de university year 2020-2021 be: 17,530 students dem distribute as follows:

* Graduation: (17,004)
* post-graduation: (526)

Dem break down de teaching staff during de 2020-2021 university year by grade as follows:

De University 8 Mai 1945 -Guelma sanso get 553 employees (ATS) den 259 contractual employees.

## References


## External links

* Official website
University of Ngaoundéré

De **University of Ngaoundéré** (French: *Université de Ngaoundéré*) be public university wey dey locate insyd Ngaoundéré, Adamawa Region insyd Cameroon. Na dem establish am for 19 January 1993 by Presidential decree.

## History
Na dem create university by de Presidential Decree of 19 January 1993 wey dey transform de Ngaoundere University Centre into statutory State owned university.

Initially dem make up of two professional schools den four faculties, de institution today get four professional schools den faculties plus 30,000 student population dem estimate den welcomes students from all regions of Cameroon den neighbouring countries insyd de sub-region like Chad den de Central African Republic.

## Organization
De Board of Directors be de supreme body of de university, wich dey ensure de implementation of de development plan of de University as dem define by de Council of Higher Education den Scientific den Technical Research wey dem approve by de Presido of de Republic of Cameroon. De University of Ngaoundéré be guided administratively den academically by rector, dem appoint by presidential decree.

De rector dey chair de university council, de competent authority insyd de academic den scientific field. He be assisted for de administrative level by de central government wey dey consist of secretary-general, three vice-pees den four administrative units.

## Faculties den schools

### Faculties

* Faculty of Arts Letters den Human Sciences
** English Department
** Department of Anthropology den Sociology
** Department of Arts
** Department of French
** Department of Geography
** Department of History
** Department of Arabic Language den Civilization
** Department of Linguistics den African languages.

* Faculty of Science
** Department of Physics
** Department of Mathematics den Computer Science
** Department of Biological Sciences
** Department of Earth (Geological) Sciences
** Department of Chemistry
** Department of Environmental Sciences
** Department of Health Sciences den Biomedical Sciences
** Department of Sciences den Techniques of Organic Agriculture
** Department of Renewable Energy

* Faculty of Economic Science den Management
** Department of Accountancy den Finance;
** Department of Management, Strategy den Forecasting;
** Department of Marketing ;
** Department of Monetary den Banking Economics.
* Faculty of Law den Political Sciences
** Department of Public Law ;
** Department of Private Law ;
** Department of de Legal Theory den Epistemology
* Faculty of Medicine den Biomedical Sciences

### Schools

* School of Geology den Mining Engineering
* National School of Agro-Industrial Sciences
* School of Science den Veterinary Medicine
* School of Chemical Engineering den Mineral Industries
* University Institute of Technology

## References


## External links

* University of Ngaoundéré
Akrofi-Christaller Institute

**De Akrofi-Christaller Institute of Theology, Mission and Culture**  (ACI), alias **Akrofi-Christaller Memorial Centre for Mission Research and Applied Theology**, be tertiary, postgraduate research den training institute wey dey Akropong-Akuapem in Ghana. Dem set up de institute say ego study den document Christian religious thought, history den theology through de lens of culture, historiography den life for Ghanaian society den Africa as well as scholarship for ecumenical relations top between de continent den de rest of de world.

## Dema History
Dem establish Akrofi-Christaller institute for 1987 as sam independent, self-financing entity, company limited by guarantee wey dem register under de Companies Code as sam non-profit educational institution. National Accreditation Board of Ghana's Ministry of Education fully accredit am, plus sam full Presidential Charter say ego award ein own degrees.

Dem name de university after two Christian ethnologists, Johann Gottlieb Christaller den Clement Anderson Akrofi wey carry out extensive literary work for de Twi language top. Plus roots wey dey de Pietistic tradition of de Basel Mission, de Institute dey combine academic study plus propagation of de Gospel for Ghana den Africa.

Akrofi-Christaller Institute dey occupy de buildings of de historic Akropong Seminary wey dey include de Basel House wey dey Akropong-Akuapem, sam campus wey dem build for de mid-nineteenth century, wey dem renovate for de early nineties wey dem expand by de turn of de millennium. De upgrade of de facilities dey include residential den dining buildings, sam specialist reference library - de *Johannes Zimmermann Library* den lecture halls.

## Dema Notable alumni

* Kwabena Opuni Frimpong - former General Secretary,  Christian Council of Ghana

## References


## External links

* Official website

*Education in Ghana
* Presbyterian College of Education, Akropong
* Presbyterian Women's College of Education
* Salem School, Osu
* Trinity Theological Seminary, Legon
Christian Service University College

De **Christian Service University College** be one of de varsity colleges wey National Accreditation Board accredit for de past decade. Ebe affiliate plus de University of Ghana, den de University of Cape Coast. Edey Kumasi, de second largest city for Ghana.

## Dema History
Na de Worldwide Evangelization for Christ (WEC) acquire property for Kumasi wey na dem build four dwelling houses den sam radio studio plus plans say dem go construct sam large building wey go serve as de beginning of sam training college.

For October 1974 insyd, de first residential classes start plus four students; by 2020, de college cam turn sam evangelical Christian university.

## Dema Campus
De university dey main campus within Kumasi, de capital of de Ashanti Region.

## Dema Programmes
**Dema Undergraduate (Degree Programmes)**

* Bachelor of Arts in Theology plus Administration
* Bachelor of Arts in communication studies
* Bachelor of Arts in Planning den Development
* Bachelor of Science in Midwifery
* Bachelor of Science in Nursing
* Bachelor of Science in Computer science
* Bachelor Of Science In Information Technology
* Bachelor of Business Administration: Human Resource Management
* Bachelor of Business Administration: Marketing
* Bachelor of Business Administration: Accounting
* Bachelor of Business Administration: Banking den Finance

**Dema Postgraduate (Master Programmes)**

* Master of Arts in Christian Ministry with Management
* Master of Science in Accounting and Finance
* Master of Science in Monitoring and Evaluation
* Master of Science in Corporate Planning and Governance
* MPhil in English Education
* MPhil in Mathematics
* MA/ Mphil in Communication Studies

## Dema Students den faculty
De university get 161 support den faculty staff. De student population as at January 2020 be 1,904

## Dema Students' Representative Council
De university get students union wey be de Students Representative Council. Edey since 1983.

## References


## External links

* List of universities insyd Ghana
Methodist University College Ghana

De **Methodist University Ghana (MUCG)** be private university in Ghana. Edey Accra for Greater Accra Region. Dem establish am for October 2000 by de Methodist Church Ghana after say National Accreditation Board grant dem accreditation for August 2000. Academic work start for November 2000 for Wesley Grammar School campus. MUCG dey offer wide range of undergraduate den postgraduate programs across various disciplines.

## Dema History
For ein 37th Annual Conference for Sunyani for 1998 insyd, de Methodist Church resolve say ego establish sam Methodist University College. Following thorough preparations den procedures, de Methodist University College Ghana (MUCG) receive accreditation from de National Accreditation Board (NAB) for August 2000. Dem grant dema approval for dema affiliation plus de University of Ghana for October 2002.

Academic activities start for MUCG for October 2000 insyd. De initial group of students start dey attend lectures for November 2000, followed by de second group for October 2001. Dem establish de varsity plus de aim say ego provide quality tertiary education for Christian principles den values insyd. Since estart, MUCG cam play significant role by say e expand access give higher education den say ego foster academic excellence for Ghana insyd.

## Dema Organization
The university get five faculties. Each get departments wey dey report give dema respective deans.

### Dema Faculty of Business Administration

* Accounting Department
* Banking and Finance Department
* Human Resource Management den Management Studies Department
* Marketing den Supply chain Department

### Dema Faculty of  Arts den General Studies

* Languages Department
* General Studies Department
* Religious Studies Department
* Music and Theatre Studies Department

### Dema Faculty of Social Studies

* Economics Department
* Psychology Department
* Social Work Department

### Dema Faculty of Informatics den Mathematical Sciences

* Information Technology Department
* Mathematics den Statistics Departments
* Actuarial Science

### Dema Faculty of Applied Sciences

* General Agriculture den Agribusiness Department.
* Agroprocessing Department
* Nursing Department.

## Dema Campuses
Three campuses dey.

* Dansoman Campus: Dis be de main campus of de university, wey dey Accra suburb.
* Tema Campus: Satellite campus wey dey de premises of de Tema Methodist Day Secondary School.
* Wenchi Campus: B.Sc. General Agriculture, Diploma for General Nursing insyd, Certificate programmes for Agrobusiness insyd, Agro-processing den Horticulture go run for dis campus insyd.

## Dema Affiliation
De university officially cam turn affiliate plus de University of Ghana since October 2002.

However, for Tuesday, August 30, 2022 insyd, dem grant de varsity sam presidential charter say ego fi award ein own degrees. 

## Sana spy

* List of universities insyd Ghana

## Notes
Hope Africa University

**Hope Africa University** (HAU) na dem establish am insyd 2000 plus support from de Free Methodist Church insyd Karen, Kenya. E relocate go Bujumbura insyd December 2003. For dat time, e get 110 students. Dem consider am Burundi ein best private university wey e receive de most applicants per year. HAU be de largest den fastest growing private university insyd Burundi plus peak enrollment of 1,700 students prior to civic disruption insyd 2015. Since 2015, enrollment gradually dey recover plus large portion of de student body dey cam from surrounding Central African countries. Na HAU be presided by Sylvain Nzohabonayo til 2017 wen Dr. Victor Barantota, (PhD Special Education), succeed am as rector. Insyd 2020 dem rank HAU 4th of 7 universities insyd Burundi by *University Guru*. Chaw of Burundi ein religious, political den business leaders attend HAU, wey dey include Denise Bucumi Nkurunziza, de wifey of de former Burundi Presido Pierre Nkurunziza.

HAU be Christian liberal arts university insyd Bujumbura, Burundi. Der be faculties of medicine, nursing, law, agriculture, amongst odas. Dem plan den equip de school of dentistry, buh as of 2020 e dey seek faculty make e oversee clinical didactic den practice supervision. *Clinique Van Norman* be 100+ bed hospital plus outpatient services dem establish insyd 2012 as part of de HAU complex.

*Voice of Hope* radio be local Bujumbura FM station wey dey operate since 2008 by de university wey dey provide further avenues for training insyd radio communication coursework for HAU. Mount Hope be extension campus of HAU for Gitega, wich be de official capital of Burundi, wer de nation ein parliament be seated. Dem dey expect de School of Agriculture program make e be headquartered den run from de Mt. Hope campus.

## References
University of Ngozi

De **University of Ngozi** (**UNG**), dem sanso know am as **Ngozi University**, be private university insyd Burundi. Dem establish am for 17 April 1999 by de Constituent Assembly wey na dem approve am by Ministerial Ordinance No. 530/264 for 7 May 1999.

## Location

De university campus dey locate insyd de city of Ngozi, insyd Ngozi Province for northern Burundi insyd. Dis be approximately 126 kilometres (78 mi), northeast of Bujumbura, de commercial capital den largest city insyd de county. De university campus dey locate about 88 kilometres (55 mi) north of de city of Gitega, de national political capital.

Dis location dey lie off de *Kayanza– Gashikanwa Road* (RN6) insyd de north-eastern part of de city of Ngozi. De geograpical coordinates of de university campus be: 2°54'16.0"S, 29°49'52.0"E (Latitude:-2.904444; Longitude:29.831111).

## Overview

According to ein website, na dem establish de University of Ngozi partly make e address admission pressures for de University of Burundi, insyd Bujumbura for dat time. Insyd 1999, na dem estimate say der be about 7,000 university students wey dey attend de University of Bujumbura, de university per insyd Burundi then, wich na dem design make e accommodate no more dan 4,000 students then.

For addition, na der be active civil war wey dey go on for Burundi insyd. De planners' of Ngozi University, calculate say plus more university positions available insyd de country, dem go encourage young people make dem pursue further education, instead of make dem join de civil conflict.

## Faculties

De university dey maintain de faculties wey dey follow:

1. Faculty of Law, Economics den Management

2. Faculty of Letters, Languages, Communication den Arts

3. Faculty of Medicine den Health Sciences (University Institute of Health Sciences of Ngozi)

4. Faculty of Agronomics den Veterinary Sciences

5. Faculty of Science den Technology

## Alumni

1. Eveque Mutabaruka: Chief Information Officer for Bank of Kigali, since September 2022. He graduate plus Bachelor of Science degree plus honors, in Computer Science, from University of Ngozi.

## References



## External links

* Official website
University of Parakou

De **University of Parakou** (UP) be university wey dey locate insyd Parakou, insyd de northern region of Benin. Ebe de second public university insyd de Republic of Benin, wey dey follow de University of Abomey-Calavi.

Insyd tde 2010s, Benin officially get seven public universities, wey dey include those insyd Kétou, Abomey, Lokossa, Porto-Novo, den Natitingou. De latter result from de University of Parakou loose ein university centers insyd Djougou den Natitingou.

## History

Dem found am for 18 August 2001 as autonomous national institution (decree n°2001-365), de University of Parakou be public, scientific, technical, den cultural university plus legal personality den financial autonomy.

## Organization

UP dey consist of 11 training entities dem distribute among faculties, institutes of professional training, den doctoral schools.

### List of Rectors of de University of Parakou from 2001 to 2014

### Training Entities

### University Centers
Since 2016, de University of Parakou no longer get university centers. However, within de university, der be are non-governmental organizations (NGOs) such as de "Amour et Vie" Center den de Center for Well-being in de Fight Against AIDS (CBELS), which dey raise awareness about HIV/AIDS den hepatitis.

## References



## External links

* (insyd French) Official website
ISFOP Benin University

**Institut Supérieur de Formation Professionnelle** (ISFOP) be private University for Cotonou, Benin, dem establish by de ISFOP Educational Foundation. Dem dey offer courses for Language, Communication, Business Administration den Management, Computer Science, Sociology den International Relation den Diplomacy. As at 2018, na de Presido of de University be Professor Maurice Dakpogan.

## Notable alumni

* Edmund Daukoru, Former Nigerian Minister of State for Energy. He receive honorary Ph.D from ISFOP Benin University.

## References



## External links

* Ministry of Education Benin Republic
* Benin Republic Education
* Official website